
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης των περιοχών «Αγιαννιώτικα» και 
«Κεραμειδάκι» του δήμου Κορϊνθου (Ν. Κορινθίας). 1 

ΑΠΟΦΑΣΕΙΣ 

Τροποποίηση του Ο.Τ. 200α του εγκεκριμένου σχεδίου Ορεστιάδας 

για ανέγερση ΣΟΑ (κατοικίες Αξιωματικών) Ν. Έβρου. 2 

Τροποποίηση του ρυμοτομικού σχεδίου Καβάλας τοπικά στη γωνία 

των οδών Γρίβα και Νικηταρά (Φ.Π.15) Ν. Καβάλας. 3 

Τροποποίηση του ρυμοτομικού σχεδίου Καβάλας, τοπικά σε Ο. Τ. 
που περικλείεται από τις οδούς Υψηλάντου - Ανωνύμου - Θεσ/ 

νίκης (Φ.Π, 14) Ν. Καβάλας. 4 

Αναγνώριση οδού (παρόδου οδού) Κιερίου και 25ης Μαρτίου στο 
Δήμο Σοφάδων Ν. Καρδίτσας ότι υπάρχει πριν από το 1923 και 

χαρακτηρισμός αυτής, ως διατηρητέας. 5 

Καθορισμός ορίων οικισμού Αγ. Ιωάννη Κάσπακα Ν. Λέσβου κατη- 
γοριοποίησή του και καθορισμός όρων αρτιότητας και δόμησης. 6 

Αναγνώριση οδού προϋφισταμένης του έτους 1923 ως οδού του 
σχεδίου πόλης Ρεθύμνου (περιοχή Καλλιθέα) Ο.Τ. 16 Ν. Ρέθυ¬ 
μνου. 7 


Έγκριση τροποποιήσεων στο εγκεκριμένο σχέδιο επέκτασης της 

περιοχής (II) του Νοτίου Τμήματος Λαμίας Ν. Φθιώτιδος. ... 8 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης των περιοχών «Αγιαννιώτικα» και 
«Κεραμειδάκι» του δήμου Κορϊνθου (Ν. Κορινθίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 4), 6 (παρ. 1,4,5 και 6) και 7 
(παρ. 1, 2 και 4) του Ν.1337/1983 «Επέκταση των πολεοδομικών 
σχεδίων οικιστική ανάπτυξη και σχετικές ρυθμίσεις» (Α' 33), όπως το 
άρθρο 6 τροποποιήθηκε με την παράγρ. 2 του άρθρου 8 του Ν.1512/ 
1985 «Τροποποίηση και συμπλήρωση πολεοδομικών διατάξεων, ρύθ¬ 
μιση συναφών θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 1, 2, 3, 9 και 11 του Ν.Δ/τος της 
17.7.1923 «περί σχεδίων πόλεων κλπ» (Α’ 228) όπως μεταγενέστερα 
τροποποιήθηκε και συμπληρώθηκε. 

3. Τις διατάξεις των άρθρων 6 (παρ. 1), 7, 8, 9 και 16 του 
Ν.1577/1985 «Γενικός Οικοδομικός Κανονισμός» (Α' 210) όπως 
τροποποιήθηκαν με το άρθρο 13 (παρ. 1, 2, 3) του Ν.1647/1986 
«Οργανισμός Κτηματολογίου και Χαρτογραφήσεων Ελλάδας (ΟΚΧΕ)» 


(Α' 141) και το άρθρο 1 (παρ. 3, 4) του Ν.1772/1988 «Τροποποίηση 
διατάξεων του Ν.1577/1985 «ΓΟΚ» και άλλες σχετικές διατάξεις» 
- (Α' 91). 

4. Τις διατάξεις της παραγράφου 1 εδαφ. ιδ του άρθρου 23 του 
Ν.1558/1985 «Κυβέρνηση και Κυβερνητικά Όργανα» (Α' 137). 

5. Τις διατάξεις της παραγρ. 21 του άρθρου 8 του Ν.1512/1985 
(Α' 4). 

6. Την υπ’ αριθ. 83810/3511/4.12.1986 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση Γενικού 
Πολεοδομικού Σχεδίου Κορϊνθου (Ν. Κορινθίας)» (Δ’ 190/87). 

7. Την υπ’ αριθ. 51614/2512/12.8.87 απόφαση του Υπουργού 
Περιβάλλοντος, Χωροταξίας κα Δημοσίων Έργων «Χαρακτηρισμός 
ως πυκνοδομημένων περιοχών της πόλης Κορϊνθου του Δήμου Κόριν¬ 
θου (Ν. Κορινθίας) όπως τροποποιήθηκε με την υπ’ αριθ. 32798/ 
1368/1989 απόφαση του Υπουργού Περιβάλλοντος, Χωροταξίας και 
Δημοσίων Έργων «Τροποποίηση των ορίων των πυκνοδομημένων 
περιοχών του δήμου Κορϊνθου (Ν. Κορινθίας). 

8. Τις υπ’ αριθ. 171/87, 97/88 και 109/88 γνωμοδοτήσεις του 
δημοτικού συμβουλίου Κορϊνθου. 

9. Την υπ’ αριθ. 2/πρακ. 9/16.9.1988 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος Ν. Κορινθίας. 

10. Την υπ’ αριθ. 286/1989 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο των περιοχών «Αγιαννιώτικα και 
Κεραμειδάκι» της πολεοδομικής ενότητας 3 «Τσακώνικα - Αγ. Γεώρ¬ 
γιος» του δήμου Κορϊνθου (Ν. Κορινθίας) ως εξής: 

I. Των τμημάτων τους που είναι οικισμοί προϋφιστάμενοι του έτους 
1923 και έχουν χαρακτηρισθεί ως πυκνοδομημένα με την υπ’ αριθ. 
51614/2512/12.8.87 απόφαση του Υπουργού Περιβάλλοντος, Χω¬ 
ροταξίας και Δημοσίων Έργων όπως τροποποιήθηκε με την υπ’ αριθ. 
32798/1368/4.4.89 απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων με τις διατάξεις των άρθρων 1 και 2 του 
Ν.Δ/τος της 17.7.1923. 

11. Τμημάτων τους αραιοδομημένων και αδόμητων με τις διατάξεις 
του Ντί337/1983 και 

III. Καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι, χώροι στάθμευσης αυτοκινήτων, εκκλησίας, παιδικής χα¬ 
ράς, χώρος αθλητικών εγκαταστάσεων, εκπαίδευσης, πολιτιστικών, 
πλατείας, πρόνοιας, όπως οι παραπάνω ρυθμίσεις φαίνονται στα σχετι¬ 
κά έντεκα (11) χρωματισμένα πρωτότυπα διαγράμματα σε κλίμακα: 
1:1000 που θεωρήθηκαν από τον Προϊστάμενο της Δ/νσης Τοπογρα¬ 
φικών Εφαρμογών με την υπ’ αριθ. 46092/1989 πράξη του και που 
συνοπτικά τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, α) ο πολεοδομι¬ 
κό κανονισμός της παραπάνω περιοχής της οποίας το πολεοδομικό 
σχέδιο εγκρίνεται με την παράγραφο II του άρθρου 1 του παρόντος και 

β) ο Καθορισμός των όρων και περιορισμών δόμησης που επίσης το 

πολεοδομικό σχέδιο εγκρίνεται με την παράγραφο I του ίδιου άρθρου. 

Άρθρο 3. 

1. Στους οικοδομήσιμους χώρους της περιοχής «Αγιαυυιώτικα» επι¬ 
τρέπονται οι χρήσεις γενικής κατοικίας όπως προσδιορίζονται από το 
άρθρο 3 του από 23.2.1987 Π.Δ/τος (Δ' 166) με εξαίρεση τα ξενοδο¬ 
χεία δυναμικού μεγαλύτερου των 20 κλινών. 

2. Στους οικοδομήσιμους χώρους της περιοχής «Κεραμειδάκι» επι¬ 
τρέπονται οι χρήσεις τουρισμού - αναψυχής όπως προσδιορίζονται από 
το άρθρο 8 του παραπάνω Π.δ/τος. 

Τα πρατήρια βενζίνης επιτρέπονται μόνο σε συνδυασμό με κτίρια 
στάθμευσης./ 

Για τα οικόπεδα που έχουν πρόσωπο επί της παλαιάς Εθνικής οδού 
Αθηνών - Κόρινθου δεν ισχύει ο παραπάνω περιορισμός. 

Άρθρο 4. 

Στο πρόσωπο των οικοπέδων οικοδομημένων ή μη των παραπάνω 
περιοχών επιβάλλεται προκήπιο πλάτους τριών (3), τεσσάρων (4) πέντε 
(5) μέτρων και μεταβλητού από οκτώ (8) έως τρία (3) μέτρα, όπώς 
φαίνονται στα ίδια διαγράμματα. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται κατά τομείς Α, 
Β, Γ, Δ, και Ε όπως φαίνονται στα ίδια διαγράμματα, ως εξής: 

Α. Τομείς Α και Γ (πυκνοδομημένα τμήματα οικισμών προ του 
1923 «Αγιαννιώτικα» και «Κεραμειδάκι») αντίστοιχα. 

- Ελάχιστο πρόσωπο: δέκα πέντε (15) μέτρα. 

- Ελάχιστο εμβαδόν: τριακόσια (300) τ.μ. 

2. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα: 

α) τα οικόπεδα τα οποία στις 13.3.1981 ημέρα δημοσίευσης του 
από 2.3.1981 Π.Δ/τος (Δ' 138) είχαν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: τριακόσια (300) τ.μ. 

β) τα οικόπεδα τα οποία στις 25.7.1979 ημέρα δημοσίευσης του 
από 19.7.1979 Π.Δ/τος (Δ’ 401) είχαν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν πενήντα (150) τ.μ. και 

γ) τα οικόπεδα τα οποία στις 2.7.1968, ημέρα δημοσίευσης του από 
15.6.1968 Β.Δ/τος (Δ' 111) είχαν: 

- Ελάχιστο πρόσωπο: έξι (6) μέτρα. 

- Ελάχιστο εμβαδόν: εκατό (100) τ.μ. 

3. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

4. Συντελεστής δόμησης: οκτώ δέκατα (0,8). 

5. Κατά παρέκκλιση της ποοηγουμένης παραγράφου. 

α) ορίζεται συντελεστής δόμησης 1,20 για οικόπεδα εμβαδού μικρό¬ 
τερου των 300 τ.μ. εφόσον η συνολική επιφάνεια ορόφων δεν υπερβαί¬ 
νει τα 240 τ.μ. και 

β) Στον τομέα Γ ορίζεται συντελεστής δόμησης 1,60 για οικόπεδα 
με ελάχιστο εμβαδόν χίλια (1000) τ.μ. και πρόσωπο είκοσι (20) μέτρα 
εφόσον το σύνολο των διατιθεμένων χώρων για ξενοδοχεία και λοιπές 
τουριστικές εγκαταστάσεις υπερβαίνει το εβδομήντα πέντε τοις εκατό 
(75%) της συνολικής επιφάνειας ορόφων. ■ 

6. Το μέγιστο επιτρεπόμενο ύψος των κτιρίων ορίζεται ως εξής: 

- Τομέας Α: Επτά και μισό (7,50) μέτρα. 

-Τομέας Γ: δώδεκα (12) μέτρα. 

7. Στον τομέα Α πάνω από το μέγιστο επιτρεπόμενο ύψος των 
κτιρίων επιβάλλεται η κατασκευή στέγης με μέγιστη κλίση' σαράντα 
τοις εκατό (40%). 

Β. Τομείς Β και Δ (αραιοδομημένο και αδόμητο τμήμα οικισμών 
«Αγιαννιώτικα» και «Κεραμειδάκι» αντίστοιχα). 

1- Ελάχιστο πρόσωπο: δέκα πέντε (15) μέτρα. 


- Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγουμένης παραγράφου θεωρούνται 
άρτια και οικοδομήσιμα α) τα οικόπεδα τα οποία κατά τη δημοσίευση 
του παρόντος διατάγματος έχουν: 

- Ελάχιστο πρόσωπο: οκτώ (8) μέτρα. 

-Ελάχιστο εμβαδόν: εκατόν πενήντα (150) τμ. 

■β) Τα οικόπεδα τα οποία προκύπτουν από την οριστική πράξη 
εφαρμογής της πολεοδομικής μελέτης ή προέρχονται από τις εισφορές 
σε γη σύμφωνα με το άρθρο 8 του Ν.1337/1983 και έχουν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν πενήντα (150) τ.μ. 

3. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

4. Ο συντελεστής δόμησης ορίζεται ως-εξής: 

- Για τον τομέα Β: οκτώ δέκατα (0,8) 

- Για τον τομέα Δ: τέσσερα δέκατα (0,4) 

5. Κατά παρέκκλιση της προηγουμένης παραγράφου και για τον 
τομέα Δ ορίζεται συντελεστής δόμησης 0,8 για οικόπεδα με ελάχιστο 
εμβαδόν 1.000 τ.μ. και πρόσωπο 20 μέτρα εφόσον το σύνολο των 
διατιθεμένων χώρων για ξενοδοχεία και λοιπές τουριστικές εγκαταστά¬ 
σεις υπερβαίνει το .75% της συνολικής επιφάνειας ορόφων. 

6. Το μέγιστο επιτρεπόμενο ύψος των κτιρίων ορίζεται ως εξής: 

- Τομέας Β: επτά και μισό (7,50) μέτρα 

-Τομέας Δ: δώδεκα (12) μέτρα. 

7. Στον τομέα Β πάνω από το μέγιστο επιτρεπόμενο ύψος των 
κτιρίων επιβάλλεται η κατασκευή στέγης με μέγιστη κλίση 40%. 

Γ.- Τομέας Ε (αραιοδομημένο και αδόμητο τμήμα οικισμού «Κερα- 
μειδάκι» νότια της παλαιάς Εθνικής οδού Πατρών - Κορίνθου). 

1. - Ελάχιστο πρόσωπο: δέκα πέντε (15) μ. 

- Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγουμένης παραγράφου θεωρούνται 
άρτια και οικοδομήσιμα τα οικόπεδα τα οποία προκύπτουν από την 
οριστική πράξη εφαρμογής τη πολεοδομικής μελέτης ή προέρχονται 
από τις εισφορές σε γη σύμφωνα με το άρθρο 8 του Ν.1337/1983 και 
έχουν: 

-Ελάχιστο πρόσωπο: δώδεκα (12) μέτρα 

- Ελάχιστο εμβαδόν: τριακόσια (300) τ.μ. 

3. Μέγιστο ποσοστό κάλυψης των οικοπέδων σαράντα τοις εκατό 
(40%) της επιφάνειας τους. 

4. Συντελεστής δόμησης: τέσσερα δέκατα (0,4). 

■ 5. Μέγιστο επιτρεπόμενο ύψος των κτιρίων επτά και μισό (7,5) μέ¬ 
τρα. 

Δ. Και για τους πέντε (5) τομείς ισχύουν τα κάτωθι: 

1. Επί πλέον των προϋποθέσεων των παραγράφων 1 και 2 των 
ενοτήτων Α, Β και Γ τα οικόπεδα θεωρούνται άρτια και οικοδομήσιμα 
εφόσον στο οικοδομήσιμο τμήμα τους εγγράφεται κάτοψη κτιρίου με 
ελάχιστη επιφάνεια 50 τ.μ. και ελάχιστη πλευρά πέντε (5) μέτρα. 

2. Απαγορεύεται η κατασκευή κτιρίων επί υποστηλωμάτων (ΡΙΕΟ- 
ΤΙ5). 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 17 Αυγούστου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΩΤΗΡΗΣ ΚΟΥΒΕΛΑΣ 

ΝΟΜΑΡΧΙΑ ΚΟΡΙΝΘΙΑΣ. 

ΔΙΕΥΘΥΝΣΗ ΠΟΛΕΟΔΟΜΙΑΣ 

ΑΠΟΦΑΣΕΙΣ 


Αριθ. 1-3579 (2) 

Τροποποίηση του Ο.Τ. 200α του εγκεκριμένου σχεδίου Ορεστιάδας για 
ανέγερση ΣΟΑ (κατοικίες Αξιωματικών) Ν. Έβρου. 

Ο ΝΟΜΑΡΧΗΣ ΕΒΡΟΪ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικώτερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθ. 1018/71 Ν.Δ/γμα (ΦΕΚ 
220/Α) και με την παράγραφο 3 του άρθρου 34 του Ν.1577/85 
(ΦΕΚ 210/Α). 

3. Τις διατάξεις του υπ’ αριθ. 183/1986 Π.Δ/τος (ΦΕΚ 70Α) και 
ειδικότερα το άρθρο 1. 

4. Τις διατάξεις του Ν. 947/1979 (169/Α) και ειδικότερα το άρθρο 
62 παράγραφος 1. 

5. Την πολεοδομική μελέτη Αναθεώρησης Ορεστιάδας (ΦΕΚ 379/ 

Δ/31.5.88). . . 

6. Την υπ’ αριθμόν 10/1989 απόφαση του Δημοτικού Συμβουλίου 
Ορ/δας. 

7. Την υπ’ αριθ. 8/43/89 γνωμοδότηση του Συμβουλίου ΧΟΠ, 
αποφασίζουμε: 

1. Εγκρίνουμε την τροποποίηση του Ο.Τ. 200α του εγκεκριμένου 
σχεδίου Ορεστιάδας με τη δημιουργία των Ο.Τ. 200α, 200ε, 200στ, 
200ζ, όπως φαίνεται στο συνημμένο τοπογραφικό διάγραμμα. 

Οι χρήσεις των ανωτέρω Ο.Τ. θα είναι: Οικοδομήσιμος χώρος για 
ανέγερση κατοικιών αξιωματικών (ΣΟΑ) στο Ο.Τ. 200α, χώρος για 
ανάπτυξη της κεραίας του Ραδιοφωνικού Σταθμού Ορεστιάδας στο 
Ο.Τ. 200ε, χώρος πρασίνου στο Ο.Τ. 200στ, και χώρος στάθμευσης 
στο Ο.Τ. 200ζ. _ 

Όροι και περιορισμοί δόμησης για τα ανωτέρω Ο.Τ. θα ισχύουν ότι 
και στην περιοχή IV Γ του εγκεκριμένου σχεδίου Ορεστιάδας. 

Αντίγραφο του τοπογραφικού διαγράμματος θα αναρτηθεί επί 15 
ημέρες στον πίνακα ανακοινώσεων του Τμήματος Πολεοδομίας και 
Πολεοδομικών Εφαρμογών Ν. Έβρου, μετά τη δημοσίευση της παρού¬ 
σας στην Εφημερίδα της Κυβερνήσεως. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 20 Σεπτεμβίου 1989 
Ο Νομάρχης 

, ΠΑΣΧΑΛΗΣ ΔΟΪΚΑΣ 

- ♦ - 

Αριθ. 8176 (3) 

Τροποποίηση του ρυμοτομικού σχεδίου Καβάλας τοπικά στη γωνία 
των οδών Γρίβα και Νικηταρά (Φ.Π.15) Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986) Έγκριση τρο¬ 
ποποιήσεων σχεδίων πόλεων και καθορισμός όρων δόμησης από τους 
Νομάρχες. 

4. Την υπ’ αριθ. 2518/7.3.1989 απόφαση Νομάρχη (ΦΕΚ 163Δ/ 
17.3.1989) αναθεώρησης του ρυμοτομικού σχεδίου Καβάλας. 

5. Την υπ’ αριθ.,331/23.6.1989 απόφαση του Δημ, Συμβουλίου. 

6. Τήν υπ’ αριθ. 17/218/28.8.89 γνωμοδότηση του Συμβ. 
Χ.Ο.Π. Ν. Καβάλας. 

Επειδή η υπόψη τροποποίηση δεν έρχεται σε αντίθεση με το εγκεκρι¬ 
μένο Γενικό Πολεοδομικό σχέδιο (Γ.Π.Σ.) Καβάλας, αποφασίζουμε: 

1. Εγκρίνεται η τροπ/ση του ρυμοτομικού σχεδίου Καβάλας, τοπικά 
στη γωνία των οδών Γρίβα και Νικηταρά με την μετατροπή σε οικοδο¬ 
μήσιμο χώρο των χαρακτηρισμένων ως Α.Χ. και Κ.Χ. όπως φαίνεται 
στο διάγραμμα με κλίμακα 1:1000, που πρέπει να αναρτηθεί επί 
εικοσαήμερο στο γραφείο 324 του Τ.Π. και Π.Ε. 


2. Η απόφαση αυτή θα ισχύει από τη δημοσίευση της στην Εφημερί¬ 
δα της Κυβερνήσεως. . 

Η απόφαση οιυτή να δημοσιευθεί στην Εφημερίδα της Κυβερνήσεως. 

Καβάλα, 7 Σεπτεμβίου 1989 

Η Νομαρχεύουσα 

ΜΑΡΙΑ ΛΕΠΙΔΑ 

- ♦ - 

Αριθ. 9993/οικ. (4) 

Τροποποίηση του ρυμοτομικού σχεδίου Καβάλας, τοπικά σε Ο. Τ. που 
περικλείεται από τις οδούς Υψηλάντου - Ανωνύμου Θεσ/νίκης 
(Φ.Π. 14) Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 

\ 

Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και του Α.Ν. 314/1968, όπως τροποπ/κε 
και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986) Έγκριση τρο¬ 
ποποιήσεων σχεδίων πόλεων και καθορισμός όρων δόμησης από τους 
Νομάρχες. 

4. Την υπ’ αριθμ. 2518/7.3.89 απόφαση Νομάρχη (ΦΕΚ 163Δ/ 
7.3.89) αναθεώρησης του ρυμοτομικού σχεδίου Καβάλας. 

5. Την υπ’ αριθμ. 331/23.6.1989 απόφαση του Δημ. Συμβουλίου. 

6. Την υπ’ αριθμ. 18/219/28.8.89 γνωμοδότηση του Συμβ. 
Χ.Ο.Π. Ν. Καβάλας. 

Επειδή το φερόμενο στην υπόψη θέση ως διατηρητέο κτίριο, ιδιοκτη¬ 
σίας Στεφανίδη, έχει κατεδαφισθεί με την υπ’ αριθμ. 21/1987 οικοδο¬ 
μική άδεια, αποφασίζουμε: 

1. Εγκρίνεται η τροποποίηση του ρυμοτομικού σχεδίου Καβάλας- 
τοπικά σε Ο.Τ. που περικλείεται από τις οδούς Υψηλάντου - Ανωνύμου 
- Θεσ/νίκης όπως φαίνεται στο θεωρημένο από την Πρ/νη του ΤΠ και 
ΠΕ διάγραμμα σε κλίμακα 1:1000 και 1:200, που πρέπει να αναρτη¬ 
θεί επί εικοσαήμερο στο γραφείο 324 του ΤΠ και ΠΕ. 

2. Η απόφαση αυτή θα ισχύει από τη δημοσίευσή της στην Εφημερί¬ 
δα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 7 Σεπτεμβρίου 1989 

Η Νομαρχεύουσα 

ΜΑΡΙΑ ΛΕΠΙΔΑ 

-ψ- 

Αριθ, 1614/1989 (5) 

Αναγνώριση οδού (παρόδου οδού) Κιερίου και 25ης Μαρτίου στο Δήμο 
Σοφάδων Ν. Καρδίτσας ότι υπάρχει πριν από το 1923 και χαρα¬ 
κτηρισμός αυτής, ως διατηρητέας. 

Ο ΝΟΜΑΡΧΗΣ ΚΑΡΔΙΤΣΑΣ 

Σύμφωνα με: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και 
συνοικισμών του Κράτους και ανεγέρσεως αυτών». 

β) Του Β.Δ. 712/70, όπως τροποποιήθηκε με τα 677/71 και 
198/1972 Β.Δ. 

γ) Τόυ Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα. 

δ) την αρ. 23 (πρακ. 2) γνωμοδότηση του Συμβουλίου Δημοσίων 
Έργων της Νομαρχίας μας. 

ε) Το αρ. 3769/12.1.1988 έγγραφο του Δήμου Σοφάδων με το 
οποίο ο Δήμος συμφωνεί με την αναγνώριση και διατήρηση της οδού. 

2. Την από 9,12.1987 αίτηση του Δημητρίου Αριστ. Ιατρού για την 
αναγνώριση της οδού. 

3. Τους ακόλουθους τίτλους ιδιοκτησίας: την υπ’ αριθμ. 456/1988 

απόφαση του Πολυμελούς Πρωτοδικείου Καρδίτσας από τους οποίους 
προκύπτει ότι η οδός (πάροδος οδού) Κιερίόυ και 25ης Μαρτίου Σοφά¬ 
δων υπάρχει πριν από το 1923. , 

4. Το τοπογραφικό σχεδιάγραμμα του τοπογράφου μηχ/κού Περι¬ 
κλή Παπαχριστόπουλου. 

5. Το 'από 16.6.1948 ρυμοτομικό σχέδιο πόλεως Σοφάδων στο 
οποίο φαίνεται η εν λόγω οδός. 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ). 6519 


6. Το γεγονός ότι η οδός αυτή εξυπηρετεί περίκλειστες ιδιοκτησίες 
που δεν έχουν δυνατότητα τακτοποίησης πρός απόκτηση προσώπου σε 
εγκεκριμένους κοινόχρηστους χώρους του σχεδίου πόλεως, αποφασί¬ 
ζουμε: 

Αναγνωρίζουμε ότι η οδός (πάροδος οδού) Κιερίου και 25ης Μαρ¬ 
τίου στο Ο.Τ. που περικλείεται από τις οδούς Κιερίου - Κ. Παλαμά - 
25ης Μαρτίου - Καραϊσκάκη και διέρχεται ειδικώτερα ανάμεσα από τις 
ιδιοκτησίες Δ. Τσιάρα, Αριστοτέλη Ιατρού κ.λ.π. του Δήμου Σοφάδων 
υπάρχει νομίμως πριν από το έτος 1923, και τη χαρακτηρίζουμε ως 
διατηρητέα. 

Η οδός (πάροδος) αυτή φαίνεται στο τοπογραφικό σχεδιάγραμμα του 
Περικλή Παπαχριστόπουλου τοπογράφου μηχ/κού υπό κλίμακα 
1 : 200 . 

Η απόφαση αυτή που ισχύει από την ημερομηνία δημοσίευσης στην 
Εφημερίδα της Κυβ/σης να δημοσιευθεί στην Εφημερίδα της Κυβερνή- 
σεως. 

Καρδίτσα, 13 Σεπτεμβρίου 1989 

Ο Νομαρχεύων 
ΕΛΕΥΘΕΡΙΟΣ ΛΑΣΚΗΣ 

- + - 

Αριθ. 7014 (6) 

Καθορισμός ορίων οικισμού Αγ. Ιωάννη Κάσπακα Ν. Λέσβου κατηγο- 

ριοποίησή του και καθορισμός όρων αρτιότητας και δόμησης. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του ΠΔ 24.4/3.5.1985 «τρόπος καθορισμού ορίων 
οικισμών της χώρας μέχρι 2000 κατοίκους κατηγορίες αυτών και 
καθορισμός όρων και περιορισμών δόμησής τους» όπως τροποποιήθηκε . 
με τα Π.Δ. 14.2/23.2.87 ΦΕΚ 133 Δ και 25.4/16.5.89. 

2. Τις προτάσεις των μελετητών ιδιωτών μηχανικών που τους είχε 
ανατεθεί η σχετική μελέτη στα πλαίσια του σχεδιασμού των ανοιχτών 
πόλεων - χωριών Ν. Λέσβου. 

3. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους μελετητές που αναφέραμε πάρα πάνω σύμφωνα με τις 
υποδείξεις των προδιαγραφών του Υ.Χ.Ο.Π. για τη μελέτη. 

4. Την με αριθμ. 16/1987 απόφαση του Κοινοτικού Συμβουλίου 
Κάσπακα. 

5. Την υπ’ αριθμ. 120/21.9.87 γνωμοδότηση του Συμβουλίου 
ΧΟΠ της Νομαρχίας μας, αποφασίζουμε: 

1. Την κατάταξη του οικισμού Αγ. Ιωάννη της Λήμνου στις κατηγο¬ 
ρίες Παραλιακός - Αδιάφορος - Δυναμικός - Διάσπαρτος - Μικρός. 

2. Καθορίζουμε το όριο του οικισμού Αγ. Ιωάννης της Λήμνου όπως 
αυτό φαίνεται στην αεροφωτογραφία του οικισμού 1:5000 που επισυ¬ 
νάπτουμε και ορίζεται από τα σημεία 1,2,3,4\ 5’, 6,7,8,9 10,11". 

3. Γενικοί όροι δόμησης: 

α. Εντός των ορίων των οικισμών ισχύουν οι γενικοί όροι δόμησης 
που προβλέπονται από το παραπάνω Π.Δ. 24.4/3.5.85 όπως τροπο¬ 
ποιήθηκε με το Π.Δ. 14.2/23.2.87 και είναι άρτια τα γήπεδα που 
βρίσκονται μέσα στα όρια του οικισμού και έχουν εμβαδό 1500 τ.μ. 

β. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδό είχαν στις; 3.5.85 ημερομηνία 
δημοσίευσης του από 24.4.1985 Π.Δ. 

4. Ειδικοί όροι δόμησης: 

α. Καθορίζουμε ειδικούς όρους δόμησης για τον οικισμό Αγ. Ιωάννη 
Ν. Λέσβου όπως αναγράφονται στο συνημμένο δελτίο αρχιτεκτονικής 
αναγνώρισης. Από τους όρους αυτούς είναι υποχρεωτικοί αυτοί που 
ορίζει το άρθρο 8 του Π.Δ. 24.4/3.5.85 όπως ισχύει και σύμφωνα με 
την κατηγορία που ανήκει ο οικισμός σαν αδιάφορος, ενδιαφέρων ή 
αξιόλογος. 

β. Επιβάλλουμε τήρηση απόστασης 4,00 μ. των αναγειρομένων 
οικοδομών από το πρόσωπο του οικοπέδου (πρασιά) με σκοπό να 
διευκολυνθεί μελλοντική διαπλάτυνση των δρόμων του οικισμού. 

Η απόφαση αυτή να δημοσιευθεί στην Εφημερίδα της Κυβερνήσεως 


το δε σχεδιάγραμμα οριοθέτησης που την συνοδεύει να αναρτηθεί επί 
δεκαπενθήμερον στο χώρο ανακοινώσεων του ΤΠ - ΠΕ για να λάβουν 
■γνώση - οι ενδιαφερόμενοι. 

Μυτιλήνη, 13 Σεπτεμβρίου 1989 

Ο Νομάρχης 
ΑΝΑΣΤ. ΓΙΑΤΡΑΚΟΣ 

- ♦- 

Αριθ. Τ.Π. 4031 (7) 

Αναγνώριση οδού προϋφισταμένης του έτους 1923 ως οδού του σχε¬ 
δίου πόλης Ρεθύμνου (περιοχή Καλλιθέα) Ο.Τ. 16 Ν. Ρεθύμνου. 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις: 

α) του από 17.7.1923 Ν.Δ. «περί σχεδίων πόλεων κωμών και 
συνοικισμών του κράτους και ανεγέρσεως αυτών». 

β) του Β.Δ. 712/70 όπως τροποποιήθηκε με τα 677/71 και 
198/72 Β.Δ. 

γ) του Ν. 3200/55, «περί διοικητικής αποκεντρώσεως» όπως έχει 
συμπληρωθεί και τροποποιηθεί μεταγενέστερα. 

2. Την από 10.1.89 αίτηση του Ελευθερίου Δ. Πηγουνάκη. 

3. Το υπ’ αριθμ. Δ.Γ. 4774/10.7.89 έγγραφο της Δ/νσης Γεωρ¬ 
γίας. 

4. Το από 1/9.3.1948 ρυμοτομικό σχέδιο πόλεως Ρεθύμνου. 

5. Το από 10.1.1989 τοπογράφικό διάγραμμα του Μηχ/κού Χρή¬ 
στου Μανωλεσάκη. 

6. Την 20014/34/16.6.77 εγκ. του ΥΔΕ σχετικά με ιδιωτικές 
οδούς που προϋπάρχουν του 1923. 

7. Το υπ’ αριθμ: Τ 164/24.3.86 απόσπασμα της τοπογραφικής 
υπηρεσίας Νομαρχίας Ρεθύμνου που αναφέρεται η ανωτέρω οδός με 
αριθμ. 548 σαν δρόμος κοινός Δήμου Ρεθύμνου. 

8. Την από 18.8.1989 (πρακτικό 5 - πράξη 2) γνωμοδότηση του 
Συμβουλίου Χ.Ο.Π. Ν. Ρεθύμνου, το οποίο γνωμοδοτεί ομόφωνα να 
αναγνωριστεί το τμήμα του υπ’ αριθμ. 548 κληροτεμαχίου διανομής 
1956 δρόμος κοινός Δήμου Ρεθύμνου, όπως φαίνεται στο συνημμένο 
σχεδιάγραμμα ως προϋπάρχον του έτους 1923, να μην καταργηθεί 
αυτός, αλλά να αναγνωριστεί δρόμος του σχεδίου πόλεως επειδή εξυπη¬ 
ρετεί οικόπεδα που προϋπάρχουν του έτους 1923., αποφασίζουμε: 

Αναγνωρίζουμε το τμήμα του υπ’ αριθμ. 548 κληροτεμαχίου διανο¬ 
μής 1956, που α’ρχίζει από την παραλιακή λεωφόρο μέσου του Ο.Τ. 
16. και που εξυπηρετεί ιδιοκτησίες που δεν έχουν πρόσωπο σε εγκεκρι¬ 
μένο δρόμο του σχεδίου πόλης και προϋπάρχουν του έτους 1923, σαν 
δρόμο του σχεδίου πόλης. Κατά τα λοιπά να ισχύουν οι όροι δόμησης 
της περιοχής. 

Η απόφαση αυτή ισχύει από την ημέρα δημοσίευσης στην Εφημερίδα 
της Κυβερνήσεως. 

II απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 11 Σεπτεμβρίου 1989 
Ο Νομάρχης 

ΑΝΤΩΝΗΣ ΓΡΗΓΟΡΑΚΗΣ 
-♦- 

Αριθ. Τ.Π, 6707 (8) 

Έγκριση τροποποιήσεων στο εγκεκριμένο σχέδιο επέκτασης της περιο¬ 
χής (II) του Νοτίου Τμήματος Λαμίας Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: ’ 

1. Τις διατάξεις του Ν. 1337/83 όπως τροποποιήθηκε με τους Ν. 
1512/85, 1647/86 και 1772/88. 

2. Το αριθμ. Π. Δ/γμα 183/9.5.86 περί έγκρισης τροποποιήσεων 
σχεδίων πόλεων και περιορισμών δόμησης από τους Νομάρχες. 

3. Η αριθμ. εγκύκλιος 73838/14288/20.11.87 περί τροποποιή¬ 
σεων σε περιοχές που εντάχθηκαν στο σχέδιο με το Ν. 1337/83. 

4. Το αριθμ. 13.4.89 Π. Δ/γμα (ΦΕΚ 252/3.5.89) έγκρισης 
πολεοδομικής μελέτης των πολεοδομικών ενοτήτων Αμπλιανης - Πα¬ 
γκρατίου - και Καλυβιών - Ρεβενίων του Δήμου Λαμίας. 

5. Η αριθμ. 183/89 Απόφαση του Δημοτικού Συμβουλίου. 

6. Το αριθμ. 19/89 θέμα 6ο πρακτικό του ΣΧΟΠ Του Ν. Φθιώτι¬ 
δας, αποφασίζουμε. 



6520 ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Την έγχριοη των τροποποιήσεων στο εγκεκριμένο σχέδιο επέκτασης 
της περιοχής (II) Ανατολικής, και Δυτικής Αμπλιανης του Νοτίου 
Τμήματος Λαμίας όπως αυτές φαίνονται στα συνημμένα διαγράμματα 
κλ: 1:1000 θεωρημένα από τον Προϊστάμενο ΤΠ & ΠΕ. 


Η απόφαση αυτή να δημοσιευθεΐ στην Εφημερίδα της Κυβεονήσεως. 
Λαμία, 12 Σεπτεμβρίου 1989 
Ο Νομαρχών Διευθυντής 
ΝΙΚ. ΝΙΚΟΛΑΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



